Michael Moore tvrdi da ga američka vlada 'progoni iz političkih razloga'
Budući da SAD već desetljećima održavaju trgovinski embargo protiv Kube, svaki američki državljanin mora dobiti posebnu dozvolu za put 
Filmski režiser Michael Moore optužio je vladu Sjedinjenih Država da ga progoni iz političkih razloga. Autor kritički intoniranog dokumentarca 'Fahrenheit 9-11' tvrdi da je nedavno primio pismo Ministarstva financija koje ga obavještava da vladi treba dostaviti razloge za nedavni put na Kubu. Michael Moore je na svojim web stranicama zatražio okončanje vladine istrage protiv njega. On smatra da je predmet vladina interesa zbog toga što su – kako tvrdi – privatni zdravstveni sektor i korporacije koje se bave zdravstvenim osiguranjem izvršile pritisak na vladu. Sljedeći film Michaela Moorea bavi se problemom zdravstva u Americi. Budući da Sjedinjene Države već desetljećima održavaju trgovinski embargo protiv Kube, svaki američki državljanin mora dobiti posebnu dozvolu za put u ovu zemlju. Michael Moore tvrdi da je saveznu vladu obavijestio o svom putu šest mjeseci unaprijed. Dio svog novog dokumentarca Moore je snimio na Kubi, u ožujsku ove godine. Ministarstvo financija nije željelo komentirati ovaj slučaj. Kubanski mediji američki embargo nazivaju 'kriminalom'.